కుమార్ కుషాగ్ర

కుమార్ కుషాగ్ర (జననం 23 అక్టోబర్ 2004) భారతీయ క్రికెటర్. ఆయన దేశీయ క్రికెట్‌లో జార్ఖండ్ తరపున, ఇండియన్ ప్రీమియర్ లీగ్‌లో గుజరాత్ టైటాన్స్ తరపున ఆడుతున్నాడు. కుమార్ కుషాగ్ర 2021  ఫిబ్రవరి 20న లిస్ట్ ఏ లో జార్ఖండ్ తరపున 2020–21 విజయ్ హజారే ట్రోఫీలో అరంగేట్రం చేశాడు. తన అరంగేట్రానికి ముందు అతను 2020 అండర్-19 క్రికెట్ ప్రపంచ కప్ కోసం భారత జట్టులో చోటు దక్కించుకున్నాడు. కుమార్ కుషాగ్ర 2021 నవంబర్ 4న 2021–22 సయ్యద్ ముష్తాక్ అలీ ట్రోఫీలో జార్ఖండ్ తరపున ట్వంటీ20లో అరంగేట్రం చేశాడు.

కుమార్ కుషాగ్ర 2022 ఫిబ్రవరి 24న 2021–22 రంజీ ట్రోఫీలో జార్ఖండ్ తరపున తన ఫస్ట్-క్లాస్ అరంగేట్రం చేసి మార్చి 2022లో రంజీ ట్రోఫీ ప్రాథమిక క్వార్టర్-ఫైనల్ మ్యాచ్‌లో ఫస్ట్-క్లాస్ క్రికెట్‌లో తన తొలి సెంచరీని సాధించాడు, దానిని ఫస్ట్-క్లాస్ క్రికెట్‌లో తన తొలి డబుల్ సెంచరీగా మార్చుకున్నాడు. ఆయన విజయ్ హజారే ట్రోఫీలో జార్ఖండ్ తరపున 37 బంతుల్లో 67 పరుగులు చేసిన అతని ఇన్నింగ్స్ చాలా మందిని ఆకట్టుకుంది. దుబాయ్‌లో జరిగిన ఐపీఎల్ 2024 వేలంలో అతన్ని ఢిల్లీ క్యాపిటల్స్ 7.2 కోట్లకు కొనుగోలు చేసింది.

కుమార్ కుషాగ్ర 2024లో ఇంగ్లాండ్ లయన్స్‌తో జరిగే రెండవ & మూడవ అనధికారిక 'టెస్ట్' కోసం ఇండియా ఎ జట్టులోకి తొలిసారిగా ఎంపికయ్యాడు.
 మూలాలు 

వర్గం:భారతీయ క్రికెట్ క్రీడాకారులు
వర్గం:1992 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:జార్ఖండ్ క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు